Ricardus Dei gatia rex Anglie, dux Normannorum, Aquitanorum, comes Andegavorum archiepiscopis, episcopis, abbatibus, comitibus, baronibus, iusticiariis, vicecomitibus et omnibus ministris et fidelibus suis Francis et Anglicis salutem. Sciatis nos dedisse et concessisse et presenti carta confirmasse Deo et ecclesie Beate Marie Cisterciensis in puram et perpetuam elemosinam pro anima regis Henrici patris nostri et pro salute anime nostre et matris nostre et omnium antecessorum et successorum nostrorum ecclesiam nostram de Scardeburg[ensi] cum capellis et aliis pertinenciis suis ut inde procurentur abbates apud Cistercium per tres dies capituli generalis. Quare volumus et firmiter precipimus quod predicta abbatia percipiat teneat et habeat in perpetuum libere et honorifice integre et plenarie quiete et sine omni molestia et contradictione prenominatam ecclesiam de Scardeburg[ensi] cum capellis et aliis pertinentiis suis. Ut inde parcerentur abbates apud Cisterc[ium] partes dies capituli generalis. Quare volumus et firmiter precipimus quod predicta abbatia percipiat, teneat et habeat in perpetuum libere et honorifice integre et plenarie quiete et sine omni molestia et contradictione prenominatam ecclesiam de Scardeburg[ensi] cum capellis et omnibus pertinentiis suis et cum omnibus libertatibus et liberis consuetudinibus suis et cum omnibus terris suis, domibus et decimationibus terre et maris sicut unquam plenius et liberius habuit eas ecclesia de Scardeburg[ensi]. Preterea concessimus predicto monasterio Cisterciensi ut plenariam potestatem et libertatem habeat ponendi et amovendi capellanum sicut viderit abbas Cisterciensis expedire. Testibus : J. comite Morit[anie] fratre nostro, Willermo marescallo, Willermo de Lanualai, magistro Phil[…], Willermo de Stagno. Datum per manum magistri Eustach[ii], decani sa[…] tunc agentis vices cancellarii nostri apud Cahaignes XII die junio anno VIto regni nostri.